"Dumelang," a realo.
"Naa nka tla go bapala ka tlhako ya go namelwa ke bana?" a botšiša.
"Aowa, ga se ke timele. Ke fa," mošemanyana a araba.
"Ke nnete," a realo Gus. "Mmago o timetše bjang?"
"Re be re sepela mmogo re eja diaesekherimo, gomme ka re ge ke lebelela, ka bona a se gona," a realo mošemane.
"Ke dumela gore o tla mo hwetša. Efela gabjale a re bapale!" a realo Gus, o ile a swara mošemanyana ka seatla a mo kukela godimo ga tlhako ya go namelwa ke bana ya kota.
"Ke ka lebaka la eng o sa ikhutše?" a realo Gus.
"Go lokile," a realo mošemanyana. O ile a tloga a swarwa ke boroko mpeteng wa mahlaka wa go nkga bose gape wa go hlweka ka ntlwaneng ya Gus le Gabby.
"Le nna nka thabela seo," a realo Gus.
Gus o ile a namela godimo ga tlhako ya go namelwa ke bana gomme a bula lengwalo. "Le tšwa go Monna wa Lephodisa Moloi" a realo.
"Le bale, le bale!" a realo Gabby.
Re hloka thušo ya gago hle.
Molefe o timeletše. O na le mengwaga ye mehlano. O be a sepela le mmagwe thoko ya lešoka la diphoofolo. Ba be ba eja diaesekherimo. Mmago Molefe o rile o rata aesekherimo ya tšhokolete, gomme a botšiša Molefe gore o rata aesekherimo efe. Efela Molefe ga se a araba, ka gobane o be a se gona!
Gona bjale Mmago Molefe o a lla seteišeneng sa maphodisa, Gus. Re thuše hle.
Ge o ka kwa se sengwe ka ga Molefe, o re tsebiše, re tla tla re kitima.
Mogwera wa gago
"Ke nyaka mma. O kae?" a realo.
"Ke nna Molefe," mošemanyana a realo.
"Ke tla tsebiša Monna wa Lephodisa Moloi le mmago gore o fa," a realo Gus. O ile a ema thwii godimo ga tlhako ya go namelwa ke bana ya kota. O emišitše matsogo godimo a ipetha dikgara ka lešata.
"O fa, Molefe!" a realo. O ile a mo kuka gomme a mo gokarela.
"Ee! Ke be ke lahlegile ntle le wena, Molefe," a realo. "Efela, nkane o dutše le dikorila fa?"
"Ke be ke bapala tlhakong ya go namelwa ke bana le mogwera wa ka, Gus," a realo Molefe.
"Gabotse," a realo Molefe, a sepela le mmagwe.
"Gus, Molefe o bolokegile ka lebaka la gago," a realo Monna wa Lephodisa Moloi. "O letseka le lebotse!"